Australopithecus sediba

Australopithecus sediba eli malapanapinaihminen on varhainen ihmisapinalaji, joka eli noin kaksi miljoonaa vuotta sitten. Lajin ensimmäiset fossiilit löydettiin Etelä-Afrikan Malapan suojelualueelta 2008, ja yksilöitä oli vuoteen 2012 mennessä löydetty neljä. Niiden tarkaksi iäksi on saatu 1,98 miljoonaa vuotta. Löytäjä Lee Berger tutkimusryhmineen arveli, että laji voisi olla A. africanuksen ja Homo habiliksen välimuoto, sillä siinä on sekä apinaihmisten että ihmisten ominaisuuksia.

Lähteet

Luokka:Ihmisen evoluutio
Luokka:Isot ihmisapinat
Luokka:Esihistorialliset nisäkkäät